**समाचार**

**आयुक्त ने किया कोरबा एवं टी.पी.नगर जोन का दौरा**

**(प्रगतिरत कार्यो का किया निरीक्षण, साफ-सफाई कार्यो का लिया जायजा, दिए आवश्यक दिशा निर्देश)**

कोरबा 19 फरवरी 2019 -आयुक्त श्री एस.के. दुबे ने आज निगम के कोरबा एवं टी.पी.नगर जोन के अंतर्गत आने वाले विभिन्न क्षेत्रों का सुबह 8 बजे से दौरा किया, उन्होने इन क्षेत्रों में निगम द्वारा किए जा रहे विकास व निर्माण कार्यो की कार्यप्रगति का प्रत्यक्ष अवलोकन किया, साफ-सफाई कार्यो का जायजा लिया तथा कार्याे में गति लाने व स्वच्छता कार्यो को और अधिक बेहतर बनाने के संबंध में आवश्यक दिशा निर्देश दिए। भ्रमण के दौरान अधीक्षण अभियंता ग्यास अहमद, सहायक अभियंता डी.सी.सोनकर के साथ अन्य अधिकारी उपस्थित थे।

आयुक्त श्री दुबे ने आज नगर पालिक निगम कोरबा के कोरबा व टी.पी.नगर जोन के विभिन्न वार्डो व बस्तियों का दौरा कर कार्यो का जायजा लिया। आयुक्त का शहर में यह प्रथम दौरा था, भ्रमण के दौरान उन्होने जोन कार्यालय कोरबा एवं जोन कार्यालय टी.पी.नगर पहुंचकर वहां की व्यवस्थाओं का जायजा लिया। उन्होने इमलीडुग्गू चैक में किए जा रहे नाली के निर्माण कार्य, स्टेडियम, शक्ति स्थल, स्वीमिंग पुल, लान टेनिस, बास्केट बाल कोर्ट में की जा रही सिटिंग व्यवस्था एवं किए जा रहे अन्य कार्यो की कार्यप्रगति का जायजा लिया। उन्होने सीतामणी में जिला खनिज न्यास मद से निर्मित कराए जा रहे नाले के निर्माण की प्रगति सहित अन्य प्रगतिरत कार्यो का अवलोकन किया। उन्होने अधिकारियों को निर्देशित किया कि कार्यो में आवश्यक गति लाएं, कार्य संपादन के दौरान गुणवत्ता पर विशेष ध्यान  दें तथा समयसीमा में कार्य पूरा करें। कोरबा पुराने शहर स्थित वेयरहाउस को अन्यंत्र स्थानांतरित किया जाना है, आयुक्त श्री दुबे ने वेयर हाउस स्थल का भी अवलोकन किया तथा उसे शिफ्ट किए जाने के संबंध में आवश्यक दिशा निर्देश दिए।

**साफ-सफाई कार्यो का किया निरीक्षण-**भ्रमण के दौरान आयुक्त श्री दुबे ने सी.एस.ई.बी.चैक से स्टेडियम रोड, टी.पी.नगर चैक, पावर हाउस रोड, कोरबा पुराने शहर, गीतांजलि भवन पुराना बस स्टैण्ड, इमलीडुग्गू सहित अन्य स्थानों में पहुंचकर साफ-सफाई कार्यो का जायजा लिया। उन्होने          अधिकारियों को निर्देश दिए कि नियमित साफ-सफाई का कार्य सुनिश्चित करें, सफाई कार्य के दौरान एकत्रित कचरे का तुरंत उठाव व परिवहन करवाएं तथा यह अंतिम रूप से सुनिश्चित करें कि सफाई के दौरान एकत्रित कचरा स्थल पर ज्यादा समय तक पड़ा न रहें।